Follo Arbeiderblad

Follo Arbeiderblad var en norsk avis som ble utgitt i Ski, senere Drøbak i Akershus. Fra 1923 var den organ for Norges Kommunistiske Parti i distriktet. Avisen kom to ganger i uka.

Etter partisplittelsen i november 1923 fikk Arbeiderpartiet ved årsskiftet hånd om Akershus Arbeiderblad, og Follo Arbeiderblad ble derfor eneste avis nystiftede NKP satt igjen med i området. Derfor ønsket man å utvide det geografiske nedslagsfeltet. I midten av januar 1924 endret avisen navnet til Akershus Folkeblad, og trappet i en periode opp til tre utgivelser i uka.

Man måtte imidlertid snart gå tilbake til to ganger i uka, og avisen gikk snart inn. Siste nummer kom 27. juli 1924.Side 79, 87. Einhart Lorenz: NKPs presse i 1920-årene, Tidsskrift for arbeiderbevegelsens historie 1/1979, Pax, Oslo ISBN 82-530-0957-7Side 166. Einhart Lorenz: Det er ingen sak å få partiet lite. NKP 1923–1931,  Pax, Oslo (1983) ISBN 82-530-1255-1.

Navnet «Follo Arbeiderblad» ble fra 1947 til 1953 også benyttet på Arbeiderpartiets lokale avis, som ellers kom under navnet Follo.

Redaktører
 Redigert av en komite (fra nr. 17 1923)
 Oskar Stav (fra nr. 39 1923)
 Johan Medby (fra januar 1924)

Referanser

Kategori:Partiaviser (Norges Kommunistiske Parti)
Kategori:Aviser nedlagt i 1924
Kategori:Kommunisme i Norge
Kategori:Kultur i Frogn
Kategori:Ski i Akershus